b'\n_START_ARTICLE_\nOne-Two-GO Airlines Flight 269\n_START_SECTION_\nKrasjet\n_START_PARAGRAPH_\nFlyet krasjet p\xc3\xa5 \xc3\xb8ya Phuket i Thailand._NEWLINE_To personer som bare ble lettere skadet skal ha blitt utskrevet fra sykehus._NEWLINE_Chaisak Angsuwan, direkt\xc3\xb8r i lufthavnsmyndighetene i Thailand sa:_NEWLINE_Sikten var sv\xc3\xa6rt d\xc3\xa5rlig da piloten pr\xc3\xb8vde \xc3\xa5 lande. Han bestemte seg for \xc3\xa5 avbryte landingen, men flyet mistet balansen og krasjet. Det delte seg i to deler._NEWLINE_Flygeren pr\xc3\xb8vde \xc3\xa5 avbryte landingen, ved \xc3\xa5 f\xc3\xb8lge en inn\xc3\xb8vd prosedyre for avbrutte landinger. Antagelig har sterk vind og d\xc3\xa5rlig sikt gjort det vanskelig \xc3\xa5 gjennomf\xc3\xb8re fors\xc3\xb8ket p\xc3\xa5 \xc3\xa5 vinne h\xc3\xb8yde igjen. En slik prosedyre kalles go-around._NEWLINE_Anchalee Vanich Thepbutr, en eldre embetsmann fortalte TITV:_NEWLINE_Det er enn\xc3\xa5 usikkert hvor mange som omkom, men det er sikkert at det dreier seg om over 30. Flyet skled av rullebanen og traff n\xc3\xa6rliggende skog._NEWLINE_Et vitne, William Harding, sa:_NEWLINE_Innsida (av flyet) var overtent og etter omkring fem minutter i brann var det en mindre eksplosjon som bl\xc3\xa5ste taket av flyet._NEWLINE_Flyulykken er Thailands verste siden Thai Airways Flight 261 som krasjet i 1998. Dengang ble 101 mennesker drept under et mislykket landingsfors\xc3\xb8k ved feriestedet Surat Thani._NEWLINE_De kjente overlevende er fjorten thailendere, \xc3\xa5tte briter, fire tyskere, tre iranere, tre irer, to svensker, \xc3\xa9n australier, \xc3\xa9n nederlender og \xc3\xa9n italiener.'